polyglot-tagger/wikipedia-language-snippets-filtered huggingface dataset:
ངས་མགོ་བོ་གཡུག་གཡུག་བྱེད་བཞིན་དུ། མ་གྲང་། མ་གྲང་། ཁྱོད་གང་ནས་ཡོང་བ་ཡིན་ཞེས་དྲིས་པ་ལ། ཇོ་མོ་དེས་ང་ལ་གདུང་སེམས་ཚད་མེད་བཅངས་པའི་རྣམ་འགྱུར་སྟོན་བཞིན། ད་ཡར་ལོངས། ཁྱོད་ཟི་ལིང་ལ་འགྲོ་རྒྱུ་ཡིན་ནམ། ངེད་གཉིས་འགྲོ་ཞོར་དུ་ཁ་བརྡ་བྱེད་ཟེར།
མོ་ནི་བླ་བྲང་ནས་སྐུ་འབུམ་ལ་མཇལ་སྐོར་དུ་ཡོང་བ་རེད། ལམ་ཁར། མོས་ང་ལ་གཏམ་མང་བོ་དྲིས་པ་དང་། ངས་ཀྱང་རང་གི་ལོ་རྒྱུས་རྣམས་ཇི་མ་ཇི་བཞིན་དུ་བཤད་པས། མོས་དཀོན་མཆོག་གསུམ་པོས་མཁྱེན། ཁྱོད་ངོ་མ་བུ་མོ་ལས་ངན་ཞིག་རེད་ཟེར།
ཟི་ལིང་ལ་བསླེབས་རྗེས། མོས་ང་ལ། ལྷ་སྐྱིད། ཁྱོད་ཀྱིས་བཤད་པ་ལྟར་ན་ཚེ་རིང་ནི་མི་སེམས་བཟང་ཁྲེལ་ཡོད་ཅིག་རེད། སྤྱིར་ཁྱོད་ལ་མི་འདོད་པའི་རྐྱེན་ངན་པ་ཞིག་བྱུང་ཟིན་ན་ཡང་། རྒྱུ་མཚན་རྣམས་དྲང་མོར་བཤད་ན་ཁོས་ཀྱང་ཁྱོད་ལ་ངན་ཁག་དཀྲི་མི་སྲིད། ངས་བལྟས་ན། ཁྱོད་སྟོང་འཁོར་ལ་སོང་ན་དགའ་ཟེར།
མིན། ད་ནི་ང་རང་བུ་མོ་མི་གཙང་བ་ཞིག་ཏུ་གྱུར་ཟིན་པས། ང་ཚེ་རིང་གི་མདུན་ལ་ཇི་ལྟར་འགྲོ། ཚེ་རིང་གིས་ང་ལ་འཁང་ར་མི་བྱེད་ན་ཡང་། ཁོའི་སེམས་ནས་ང་ལ་བཟོད་སྒོམ་བྱ་ཐུབ་བམ། གལ་སྲིད་བཟོད་སྒོམ་བྱས་ཐུབ་པའི་དབང་དུ་བཏང་ན་ཡང་། རྗེས་སོར་ང་ལ་ཡིད་ཆེས་བྱ་ཐུབ་བམ། ཨ་ཁ། ད་ནི་ལས་ངན་མ་ངའི་ལས་ནི་ཟད་སོང་། ཚེ་རིང་ལ་ལྟ་རུ་འགྲོ་བའི་སྤོབས་པ་མེད་པས། ངས་མགོ་བོ་ཕྲེད་དུ་གཡུགས་པ་ཡིན།
ང་གང་ལ་འགྲོ་རྒྱུ། འགྲོ་ས་ནི་གཏན་ནས་མི་འདུག ང་ལ་བསྒུགས་ཏེ་བསྡད་ཡོད་པ་ནི་གཤིན་རྗེ་ཆོས་རྒྱལ་རེད། དམྱལ་བའི་ཡུལ་དུ་འགྲོ་ན་མ་གཏོགས་འགྲོ་ལམ་གཅིག་ཀྱང་མི་འདུག ངས་སྔར་བཞིན་མགོ་བོ་འཕྲེད་དུ་གཡུག་པ་ལས་ལན་འདེབས་པའི་ཡིག་འབྲུ་གཅིག་ཀྱང་བཤད་རྒྱུ་མེད་པར་གྱུར།
དེས་ན། རེ་ཞིག་ང་རང་གཉིས་མཉམ་དུ་བླ་བྲང་ལ་འགྲོ། རྗེས་སོར་ཐབས་དང་བཀོད་པ་རིམ་གྱིས་འཐེན་ཆོག ཁྱོད་ལ་བསམ་འཆར་མེད་ན་སང་ཉིན་ལམ་ལ་ཆས།
བུ་མོ་མའི་མངལ་ན་ཡོད་དུ་གཉེན་གཏམ་སྡེ་བའི་དཀྱིལ་ནས་བཤད་པའི་ཕ་མ་ཚོ་ལ་ཞེ་ཁྲེལ་ཡོད་དམ།
ཨ་ཙི། ཚེ་རིང་ངེད་གཉིས་ཀྱི་མཛའ་མཐུན་གྱི་བསམ་པ་གཞི་གཅིག་ཏུ་འབྲེལ་བ་ལས་བྱུང་བའི་བརྩེ་དུངས་ཀྱི་མེ་ཏོག་དེ་འདི་ལྟར་སད་ཀྱིས་བཅོམ་པ་དང་། འཇིག་རྟེན་གྱི་འཚོ་བ་དང་མ་འོང་པའི་བདེ་སྐྱིད་ལ་ཕྱོགས་ཞེན་ཆེ་བའི་བུ་མོ་ངའི་ལང་ཚོའི་མེ་ཏོག་གི་འདབ་མ་འདི་གློ་བུར་དུ་རྙིད་ཅིང་བརྙིངས་པར་གྱུར་དོན་ཅི་ཞིག་ཡིན་ནམ། འདི་དག་ཐམས་ཅད་ངའི་ལས་དབང་ཡིན་ནམ།
ངས་ཡིད་སྐྱོ་ཞིང་སེམས་སྡུག་པའི་གནས་ཚུལ་དེ་སེམས་ལ་དྲན་ཐེངས་རེར་དཔྲལ་བའི་མིག་གཉིས་ལས་མཆི་མའི་རྒྱུན་ནི་དབང་མེད་དུ་བཞུར་འོངས་ཏེ། གངས་དཀར་སེམས་ཀྱི་གཏིང་ལ་སྡུག་བསྔལ་གྱི་རྒྱ་མཚོ་ཆེན་པོ་ཞིག་འཁྱིལ་ཞིང་། བསམ་པའི་བརྩེ་དུངས་ཀྱི་རླུང་གི་རྒྱུ་ཕྱོགས་དང་བསྟུན་ནས་བཟོད་གླགས་མེད་པའི་རླབས་ཕྲེང་གི་ཟེགས་མ་མཁའ་ལ་འཐོར་གྱིན་འདུག མི་ལོ་ཉེར་བཞིའི་རིང་གི་འཇིག་རྟེན་གྱི་འཚོ་བ་ནི་སྐྱིད་སྡུག་འདྲེས་མའི་རྣམ་ཐར་ཞིག་རེད་ཨང་།
ཨ་ཕས་ང་ཁོང་བྱེད་པ་མཐོང་ནས་ངའི་གཉའ་ལ་ཐལ་ལྕག་ཡ་མོར་རྡེབ་བཞིན། ད་ཁྱོད་གླག་ཕྲུག་དང་འདྲ་ན་གཤོག་རྩལ་རྒྱས་ཟིན། ཉ་ཕྲུག་དང་འདྲ་ན་རྐྱལ་རྩལ་རྒྱས་འདུག ད་སོང་སོང་སོང་། གླག་ཕྲུག་ནམ་འཕང་བསྟོད་རན་རེད། ཉ་ཕྲུག་ཁྱོད་མཚོ་ལ་རྐྱལ་རན་རེད།ཡོན་ཏན་སྦྱོངས་དང་དེ་ལས་ལྷགས་པ་མེད་ཟེར།
དེ་ལྟར་སྔ་གཞུག་ལ་ལོ་ཕྱེད་ལྷག་འདས་པས་སློབ་གྲྭའི་འགོ་ཁྲིད་ཀྱིས་ང་རང་འགུལ་གྱིས་སློབ་གྲྭ་ནས་ཕྱིར་བུད་པར་བརྩིས་ཏེ། ངའི་ཐེམ་ཐོ་ལ་སོགས་པའང་ཀུང་ཧྲེའི་ནང་དུ་བསྐུར་ཡོད། ད་ནི་སླེ་བོ་འཁུར་བའི་ངལ་རྩོལ་པ་ཞིག་བྱ་རྒྱུ་ལས་སྨྱུ་གུ་འཛིན་པའི་ཡོན་ཏན་པ་ཞིག་བྱ་རྒྱུའི་ལས་ཟད་སོང་། དེ་དུས་ངའི་སེམས་ལ་སྡུག་བསྔལ་ཤིན་ཏུ་ཆེ་ན་ཡང་། ཐབས་ཅི་ཞིག་ཡོད། དེ་ནས་ངས་རང་སེམས་རང་གིས་གསོ་བཞིན་སོ་མ་ཁར་བཅངས་ནས་སྡེ་བའི་ངལ་རྩོལ་གྱི་གྲས་སུ་ཞུགས་པ་ཡིན།
དབྱར་གཞུང་དུ། ཉི་མ་ནུབ་རིའི་ཕག་ཏུ་ཡིབ་ལ་ཉེ་སྐབས། ཕུ་བོས་ང་ལ་དངུལ་གྱི་མཛུབ་དཀྲིས་ཤིག་བསྟན་ཏེ། ཚེ་རིང་ཁྱོད་སྡོད་དང་། དེ་རིང་ངས་ཁྱོད་ལ་འཚམས་རྟགས་ཤིག་སྟེར། ཟེར་བ་དང་། ཁོས་འཚམས་རྟགས་ཞེས་པའི་ཡིག་འབྲུ་གཉིས་ཀ་ནན་གྱིས་བཤད་ཚུལ་ལ་བལྟས་ན་དོན་དག་གལ་ཆེན་ཞིག་ཡོད་ཚུལ་གསལ་བོར་ཤེས་ཐུབ།
ངའི་སེམས་ལ་ཕལ་ཆེར་ལྷ་སྐྱིད་ཀྱིས་བསྐུར་ལས་ཆེ་སྙམ་ན་ཡང་། ཁ་ནས་དེ་ལྟར་དྲིས།
ཕུ་བོ་ཧེ་ཧེ་ཞེས་བགད་མོ་དགོད་བཞིན། སུའི་ཡིན་པ་ཁྱོད་ཀྱི་སེམས་ན་ཁྲིག་ཁྲིག་རེད། འདིར་ཤོག་ཅེས་ངའི་སྲིན་མཛུབ་ཕར་འཐེན་ནས་དངུལ་གྱི་མཛུབ་དཀྲིས་དེ་བཙན་ཚུགས་ཀྱིས་བསྐོན་ཏེ། ཚད་དང་རན་པ་ཞིག་རེད་ཟེར།
རྗེས་སུ་ངས་ལྷ་མོ་ལ་མཛུབ་དཀྲིས་དེ་ཕྱིར་སྟེར་སྐབས། རྒྱུ་མཚན་མཐའ་དག་གཞི་ན་ཧ་གོ་སོང་། གང་ལྟར་ཀྱང་ལྷ་སྐྱིད་དང་ངེད་གཉིས་ཀྱི་བསམ་ཚུལ་ནི་གཅིག་པ་གཅིག་རྐྱང་རེད། ཡིན་ན་ཡང་། ལྷ་སྐྱིད་དང་ངེད་གཉིས་ཀྱི་འབྲེལ་བ་དེ་ལྷ་མོ་མ་གཏོགས་སུས་ཀྱང་མི་ཤེས་ལ། ཐ་ན་ངའི་ཕུ་བོ་ལའང་རྒྱུ་མཚན་གཅིག་ཀྱང་བཤད་མ་མྱོང་།
ངས་སྟོང་འཁོར་ཕྱུགས་ལས་སློབ་གྲྭའི་ནང་ལོ་གཉིས་ལ་སློབ་སྦྱོང་བྱས་ནས་ཕྱིར་ལོག་སྐབས། ཡིད་སྐྱོ་བའི་གནས་ཚུལ་དེ་བྱུང་ཚར་འདུག ཨ་ཁ། གནས་ཚུལ་དེ་ཚོ་ངས་ཁྱོད་ཚོར་བཤད་རྒྱུ་ལྟ་ཅི། ངའི་སེམས་ལ་དྲན་པ་ཙམ་གྱིས་ཀྱང་སྡུག་བསྔལ་བཟོད་གླགས་མེད་པས། ཀློག་མཁན་རྣམས་ཀྱིས་བཟོད་སྒོམ་གནང་བར་མཁྱེན།
འདི་ངའི་ལན་ཡིན། གཞོན་ནུ་མ་ཞིག་གི་བསམ་པའི་བརྩེ་དུངས་འདི་ལ་བཅོལ་ཡོད་པས། ཨ་ཆེ་ཁྱོད་ཀྱིས་མི་མ་ནོར་བ་སྟེར་རོགས་གྱིས༽ཟེར།
ཉིན་ཞིག་གི་སྔ་དྲོར། རིག་ཡག་གཅིག་པུས་ཞིང་གྲུ་བཞི་རིང་བོ་ཞིག་ལ་ཆུ་གཏོང་བཞིན་ཡོད་པས། ང་སྒོར་འབུད་ཁུལ་གྱིས་རིག་ཡག་གི་གམ་ལ་སོང་ནས། ༼ཨ་རྒྱ་རིག་ཡག ཁྱོད་འདིར་ཤོག་དང་། ང་ལ་དོན་ཆེན་གལ་ཆེན་ཞིག་ཡོད༽ཅེས་གཞན་གྱིས་མི་རིག་པའི་ཞིང་གཉའ་ལ་སྐད་བཏང་བ་ཡིན། དེར་ངས་ཁོ་ལ་སྔོན་ཆད་ངས་ཁོ་ལ་རོགས་བྱས་ཚུལ་དང་། ད་ལྟ་ཁྱོད་ཀྱིས་ང་ལ་རོགས་བྱ་དགོས་ཞེས་བཤད་པས། ཁ་རང་གི་དགའ་སྤྲོའི་ངང་ནས༼ལོས་བྱེད་ལོས་བྱེད། མྱུར་མོར་ཤོད༽ཟེར།
འདི་ཚེ་རིང་ལ་སྟེར་ཐབས་བྱོས།༽ངས་མཛུབ་དཀྲིས་དེ་ངའི་ཡིན་པའི་ཁུལ་གྱིས་ཅུང་ཟད་ངོ་ཚ་བའི་རྣམ་འགྱུར་དང་བཅས་ཏེ་ཁོ་ལ་བྱིན་པ་ལ། ཁོས་ང་ལ་ཐེ་ཚོམ་གྱི་ངང་ནས་མིག་ཧྲིལ་གེར་ལྟ་བཞིན། ༼ངས་བྱིན་ཆོག་ཀྱང་། ཚེ་རིང་གིས་ལེན་མིན་མི་ཤེས། ལེན་ཁ་མ་ཉན་ན་ང་ལ་ལེ་མ་འདེད་ཨང༽ཟེར།
ཡིན་གཅིག་མིན་གཉིས་ལེན་དུ་འཇུག་དགོས། གལ་ཏེ་ཁོ་ལ་གྱོན་འདོད་མེད་ན་ང་ལ་ཕྱིར་བྱིན་པས་ཆོག འོན་ཀྱང་ཁྱོད་ཀྱིས་ཕྱིར་ཁྱེར་ཡོང་ན་མི་ཆོག ཁོ་རང་ལ་ཕྱིར་སྤྲོད་དུ་ཆུག་ཨེ་གོ་ཐལ།༽
རིག་ཡག་ཁོང་དགོད་བཞིན་མཛུབ་དཀྲིས་དེ་ཨམ་ཕྲག་ནང་ལ་བཅུག་པ་དང་། ༼དེ་ལས་སླ་མོ་ཞིག་རེད༽ཟེར།
དེར་ཁོས་ཁྲག་རྒྱུ་རིང་བོ་ཞིག་བཟུང་ནས། ༼འོ་ན་ཆོག་གི འགྲོ་ཕ་གིར་འགྲོ༽ཟེར། མི་མེད་སའི་ཕ་བོང་ཆུང་ཆུང་ཞིག་གི་རྩ་ལ་བསླེབས་རྗེས། ཁོས་ཁྲག་རྒྱུའི་ནང་གི་བཙོག་པ་རྣམས་ལག་པས་འདེད་ཞོར་དུ། ༼མདང་ཕྱིས་ཉིན་འགའི་སྔོན་གྱི་འཛུབ་དཀྲིས་དེ་ཁྱོད་ཀྱིས་ང་ལ་བྱིན་པ་ཡིན་ནམ༽ཟེར།
ངས་ཁོ་ལ་ཉམས་སད་ཅིག་བྱ་དགོས་སྙམ་ནས་ཡིན་པའི་བརྡ་ལ་མགོ་བོ་གུག་ཙམ་བྱས་པ་ཡིན།
ཁྱོད་ཀྱིས་ང་ལ་དེ་འདྲའི་བརྩེ་དུངས་བཅངས་པ་ངོ་མ་བཀའ་དྲིན་ཆེ།༽ ཁོས་ངའི་གདོང་ལ་མིག་ཞགས་ཤིག་འཕངས་པ་དང་། ང་རང་དོགས་མི་བདེ་བའི་སྣང་བ་ཅི་ཡང་མེད་པ་རིག་ནས། མུ་མཐུད་ནས་རྒྱུ་མ་འདེད་ཞོར་དུ།
ཡིན་ན་ཡང་། ཧེ། ༽ཁོ་གད་མོ་ཞིག་བགད་པ་དང་། ཚུགས་ཀ་ལ་བལྟས་ན་ངའི་ངོ་ཆོད་ཀྱི་མེད་པ་འདྲ། ༼ངོ་མ་བཤད་ན། ང་ལ་དགའ་རོགས་ཡོད།༽
ངས་སེམས་སྡུག་པའི་རྣམ་འགྱུར་ཞིག་བསྟན་ནས་ཁ་རོག་ལ་བསྡད་པ་ཡིན། ཚེ་རིང་ལ་ཡང་བཤད་རྒྱུ་ཅི་ཡང་མེད་པར་རེ་ཞིག་ལུས་པ་དང་། དེ་ནས་ཁོས་ཨམ་ཕྲག་བསྔོགས་ནས་མཛུབ་དཀྲིས་དེ་ཕྱིར་བླངས་ཡོང་ཞིང་། མགོ་སྒུར་ནས་མཛུབ་དཀྲིས་དེ་ལག་ན་གཡོན་པས་ངའི་མདུན་དུ་བསྲིངས་ནས་ཡོང་། ང་དགོད་རྒྱུ་ཡོང་ནས་བསྲན་མི་ཐུབ་ཀྱང་ཨུ་ཚུགས་ཀྱིས་བསྲན་ནས་གད་མོ་མ་བགད་ལ། མཛུབ་དཀྲིས་ཀྱང་མ་བླངས། སྐབས་དེར་ཁོས་གློ་བུར་དུ་མགོ་ཡར་བཀྱགས་ནས། ༼མ། ཁྱོད་ཀྱི་མཛུབ་དཀྲིས་རང་གིས་ཕྱིར་ཁྱེར་ལ་སོང་༽ཟེར།
དངུལ་གྱི་མཛུབ་དཀྲིས་བྱིན་ཀྱང་གོན་འདོད་མེད་ན་སྡུག་གྱོང་རེད། ཕྱིན་ཆད་འགྱོད་པ་མ་སྐྱེས་ཨ།༽
ཁོས་སླར་ཡང་ངའི་གདོང་ལ་གཅིག་བལྟས་པ་དང་། ད་ཐེངས་མིག་གི་མདངས་ལས་ཅུང་ཟད་མ་དགའ་བའི་ཉམས་ཤིག་དང་སུན་སྣང་སྐྱེས་པའི་ཉམས་ཤིག་ཤར་འདུག
མཛུབ་དཀྲིས་དེ་ང་ལ་འབྲེལ་བ་ཅི་ཡང་མེད། གོན་འདོད་མེད་ན་རང་གིས་ལྷ་སྐྱིད་ལ་བྱིན། ཁྱོད་གཉིས་ཀྱི་མཛུབ་དཀྲིས་དེ་ང་ལ་བྱིན་ནས་ཅི་བྱེད།༽
ཁོས་བློ་སེམས་ཉིས་འགལ་དུ་བཟུང་ནས། ང་ལ་མིག་ཅེར་རེར་བལྟ་བ་དང་ངའི་གདོང་གི་རྣམ་འགྱུར་དང་བསྟུན་ནས་ཚུར་བརྐྱངས་པའི་ལག་པ་དེ་རིམ་གྱིས་ཕར་བསྐུམས་ཤིང་། དངུལ་གྱི་མཛུབ་དཀྲིས་དེ་ལ་ཞིབ་ལྟ་ཞིག་བྱས་རྗེས། སླར་ཡང་ཨམ་ཕྲག་ནང་ལ་བཅུག་པ་དང་། ང་ལ་མཛུམ་ཞིག་བསྟན་ནས་༼ཁྱོད་ཁོང་ཁྲོ་མ་ལང་༽ཟེར།
ཧིན། ཁོང་ཁྲོ་ལོས་ལང་། ཇ་ལན་དུ་གཅིན་བླུད་ན་ང་ད་དུང་གད་མོ་དགོད་དགོས་པ་ཨེ་རེད། ཕྱིན་ཆད་མི་ཁྱོད་ལྟ་བུ་ལ་བཟང་མི་བཅའ་ཁོ་ཐག་ཡིན།༽
ཉིན་ཞིག་གོ་སྐབས་ཧ་ཅང་བཟང་བས་ངས་རིག་ཡག་ལ་ཁོའི་སེམས་ལ་དྲན་པ་རྣམས་ནི་སྟོང་བསམ་ཁོ་ན་ཡིན་ཚུལ་དང་། ནམ་མཁའི་འཇའ་ཚོན་མཛེས་ཀྱང་གོས་སུ་མི་རུང་ལ། ནགས་ཀྱི་སྟག་མོ་ངར་ཡང་སྒོ་ཁྱིར་མི་འོས་ཞེས་གསང་བརྡ་བཏང་ན་ཡང་། ཁོས་ང་ལ།
རུས་སྦལ་གྱི་སྤུ་དང་མོ་གཤམ་གྱི་བུ་ཟེར་བ་དེ་ཨེ་གོ ཁྱོད་ཀྱི་སེམས་ནང་ཡོད་པའི་རྟ་དེ་ཡང་དཔེ་དེ་དང་མཚུངས།༽
རིག་ཡག་གིས་ངའི་ཚིག་འདི་ཐོས་མ་ཐག་སྣ་ཕུ་ཞིག་བརྒྱབ་སྟེ་འཚུབ་ཉིལ་ལེར་ལོག་སོང་།
ངའི་སེམས་ལ་ད་རེབ་ཀྱི་བཀོད་པ་འདི་འགྲིག་སོང་སྙམ་པ་དང་། ད་ནི་ལྷ་སྐྱིད་དང་ཚེ་རིང་གཉིས་ཀྱི་བར་ལ་མུན་ནག་ལྐོག་མདའ་འཕེན་མཁན་དང་བར་ཆད་གཏོང་མཁན་མེད་པས། སྔ་མོ་ནས་བརྩེ་དུངས་ཀྱི་མདུད་རྒྱས་བཅིངས་པའི་མཛའ་མཐུན་གྱི་སེམས་དཀར་དེ་གཉིས་སྐད་ཅིག་ཙམ་ལའང་འབྲལ་བ་མེད་པར་གཞི་གཅིག་ཏུ་མཐུན་པར་བྱས་ཆོག་སྙམ། ཡིན་ན་ཡང་། རྗེས་སུ་ངས་རང་གི་བཀོད་པ་དེ་ནི་གླེན་རྟགས་ཤིག་ཡིན་པ་ཤེས་སོང་།
སྙིང་བོ་མེད་པའི་གཏམ་གྱི་དུག་མདའ་དེ་དག་གིས་ངའི་ཐོས་འཛིན་རྣ་བའི་བུ་ག་ལན་གཅིག་མིན་པར་ཕུག་པ་དང་། ངས་ཐབས་ཅི་ཡོད་ཀྱིས་ལྷ་སྐྱིད་ལ་གསང་བྱས་ན་ཡང་། ཤོག་བུའི་ནང་ལ་མེ་མི་ཐུམས་པའི་དཔེ་ལྟར་ཉན་པ་ཙམ་གྱིས་རྣར་གཟོན་པའི་གཏམ་དེ་དག་ལྷ་སྐྱིད་ཀྱིས་ཀྱང་ཐོས་འདུག
ལྷ་སྐྱིད། ཁོ་ཚོའི་ཁ་ནི་མེ་འབར་བ་དང་མཚུངས། རང་སེམསན་ཉེས་པ་མེད་ན་གཤིན་རྗེ་ལ་འཇིགས་རྒྱུ་ཅི་ཡོད། ལྕེ་འབལ་རྒྱུ་དེ་ཚོ། ཅི་བཤད་ནའང་བཤད་དུ་ཆུག དེ་ཚོ་ལ་ཁ་ཡ་བྱེད་མི་དགོས།
འོ། ལག་ཕྱིས་ཨེ། ཚེ་རིང་གིས་ཁྱོད་ལ་བྱིན་པ་རེད། ཁ་ཡ་མ་བྱེད། ཅི་བཤད་ནའང་བཤད་དུ་ཆུག ཁོ་མོ་སོམ་ཉིའི་སྒོ་ནས་ལག་ཕྱིས་ཀྱི་གནས་ཚུལ་འདྲི་སྐབས། ངའི་སེམས་ལ་ནོངས་འགྱོད་ཆེན་པོཞིག་སྐྱེས་པའི་མོད་ལ། སྡུག་བསྔལ་བཟོད་གླགས་མེད་པ་ཞིག་བྱུང་ན་ཡང་། ངས་མུ་མཐུད་ནས་རྫུན་གྱི་རྔ་མ་མི་སྐྱོང་ཐབས་མེད་བྱུང་།
གང་ལྟར་ཀྱང་། སྡེ་བའི་མི་ཁ་དེ་ཚོ་ང་ལ་ཕན་པ་མི་འདུག ཐ་ན་ཕ་མ་གཉིས་ཀྱང་དེ་ལ་ཡིད་ཆེས་འདུག ཚེ་རིང་དང་ངེད་གཉིས་ཚེ་ཕྱི་མར་སྨོན་ལམ་རྒྱག་ན་མ་གཏོགས། ཚེ་འདི་ན་སྔོན་ལས་མི་འདུག ཨེ-----ཤུ ལྷ་སྐྱིད་གཏམ་ལ་ཤུགས་མེད་པ་དང་། མིག་མཐར་མཆི་མས་ཁེངས་ཏེ་དབུགས་རིང་ཡང་ཡང་གཏོང་བཞིན་འདུག
ངས་ཁོ་མོ་ལ་སེམས་གསོ་ཇི་ལྟར་བྱས་ན་ཡང་། ཁོ་མོའི་སྡུག་བསྔལ་གྱི་མནར་བའི་སེམས་དེ་གསོ་མ་ཐུབ་པ་འདྲ།
ལོ་དེའི་ལོ་གསར་ཚེས་པ་གསུམ་གྱི་ཉིན། རིག་ཡག་གི་ཨ་མ་སློང་ཆང་སོགས་ཁྱེར་ཏེ་ལྷ་སྐྱིད་ཚང་ལ་སོང་བ་དང་། ལྷ་སྐྱིད་ཨ་ཕས་ཀྱང་། ཕོ་རབ་ཚིག་ཐོག་དང་། འཕར་བ་རྗེས་ཐོག་ཡིན། ཁྱིས་མི་བཟའ་ལྕགས་དང་། མིས་མི་བཟའ་མནའ་ཡིན། སྤྱིར་ངེད་ཀྱི་བུ་མོ་འདི་གསེར་སྲང་བརྒྱ་ཡི་རིན་པ། དངུལ་སྲང་སྟོང་གི་རིན་ཐང་། རྟ་འདོ་བ་བརྒྱ་ཡི་གོང་ཐང་། མཛོ་ཁྱུང་དཀར་བརྒྱ་ཡི་རིན་པ་ཡོད་ཀྱང་། གཅིག་ན་ཁྱོད་ནི་ངའི་སྲོག་སྐྱོབ་ཀྱི་དྲིན་ཆེན། གཉིས་སུ་འུ་གཉིས་ཁ་མནའ་མཆེད་ཡིན་པས། རྒྱུ་སྐར་མ་གང་ཡང་མི་དགོས། འོན་ཀྱང་། ལྷ་སྐྱིད་ནི་ངའི་བུ་མོའི་ཆེ་མགོ་ཡིན་པས། གཉེན་སྒྲིག་གི་དགའ་སྟོན་གཟབ་རྒྱས་ཤིག་བྱ་དགོས་ ཟེར།
དེ་ལྟར་རྒྱ་ལོའི་ཚེས་པ་བཅོ་ལྔ་ལ་ལྷ་སྐྱིད་དང་རིག་ཡག་གཉིས་ཀྱིས་གཉེན་སྒྲིག་གི་ཡི་གེ་ལེན་རྒྱུ་དང་། ཟླ་བཞི་པའི་ཚེས་བཅོ་ལྔ་ཉིན་གཉེན་སྒྲིག་གི་དགའ་སྟོན་བྱ་རྒྱུའི་གྲོས་ཐག་བཅད།
ལོ་གསར་ཚེས་པ་གསུམ་ནས་བཟུང་ངས་ལྷ་སྐྱིད་མ་མཐོང་སྟབས་བློ་མི་བདེ་བ་ཞིག་བྱུང་། ཚེས་བརྒྱད་ཀྱི་ཉིན་ལ་ང་བསམ་བཞིན་དུ་ལྷ་སྐྱིད་འཚོལ་བར་སོང་ལ། ཁོ་མོའི་གདོང་ལ་ཐལ་མདོག་ཅིག་ཤར་ཏེ་གོ་ཁའི་མར་ཁ་ན་སྐྱ་སྒོང་ངེར་བསྡད་འདུག ངེད་གཉིས་ཀྱིས་ཁྱིམ་ཚང་གི་གནས་ཚུལ་དང་ལོ་གསར་གྱི་སྐོར་ལ་ལབ་གླེང་ཅུང་ཙམ་བྱས་རྗེས། གཏམ་གྱི་མགོ་དེ་ཁོ་མོའི་གཉེན་དོན་གྱི་ཐོག་ལ་འཛུགས་དགོས་བྱུང་།
ངས་ཁོ་མོའི་ཤ་རིད་ཅིང་མདོག་སྐྱ་བའི་གདོང་དང་། ལྐོག་ལ་བརྡིབས་པའི་དཔྲལ་བའི་མིག་གཉིས་ནས་མཆི་མའི་རྡོག་པོ་རེ་རེ་བཞིན་ལྷང་བའི་ཚུལ་ལ་ལྟ་བཞིན། ཁོ་མོ་ལ་སྙིང་རྗེ་ཚད་མེད་པ་ཞིག་སྐྱེས་པ་དང་། རིག་ཡག་ལ་ཞེ་སྡང་ཆེན་པོ་ལངས་བྱུང་། དེ་ནས་ངས་མྱུར་མོར་ཡར་ལངས་ཏེ་རིག་ཡག་འཚོལ་དུ་སོང་བ་ཡིན།
ངོ་ཚ་མེད་པའི་ཁྱི་རྒན་ཁྱོད། ངས་རིག་ཡག་སྒོ་ཁར་སྐད་བཏང་སྟེ་སྡིགས་མོ་བྱས། ནུ་བོའི་ཆུང་མ་འཕྲོག་ན་དཔའ་བོ་རེད་སྙམ་གྱིན་ཨེ་ཡོད། འདྲེ། ཁྱོད་ལྟ་བུ་མི་ཡི་གྲས་སུ་ཚུད་དམ། མི་ལ་ངོ་ཚ་མེད་ན་ཁྱི། ཁྱི་ལ་རྔ་མ་མེད་ན་འདྲེ་ཡིན་ཟེར་བ་མ་གོའམ།
རིག་ཡག་ཧ་ལས་པ་དང་ཧང་སངས་ཏེ་རེ་ཞིག་ཡུལ་ཡུལ་བོར་ལུས་པ་དང་། ཁོའི་གདོང་ལ་ཅི་ཡིན་ཆ་མ་འཚལ་བའི་མདངས་ཤིག་ཤར་འདུག ལྷ་མོ། སྐད་ཆ་ཡོད་ན་གསལ་བོར་ཤོད། ནུ་བོའི་ཆུང་མ་སུས་འཕྲོགས་པ་རེད།
ཨ། ང་ཨེ། ཁོ་སྔར་ལས་ཀྱང་ཡ་མཚར་ཏེ། ཧེ་ཧེ་ཧེ། འཆལ་གཏམ་མ་བཤད། ཅེས་ཟེར།
ངས་ཁོ་ལ་སྡིགས་བགྲད་པ་དང་མཉམ་དུ་ཁོ་ནི་བྱིའུ་ཡིསཁྲ་མཐོང་བ་ལྟར་འཁུམས་པ་དང་། ཕར་བལྟས་ན་ཤ་གསེང་སྦྲིད་དམ་མེ་སོང་དང་འདྲ། དེར་ངས་ཁོ་ལ་ལྷ་སྐྱིད་དང་ཚེ་རིང་གཉིས་ཀྱི་འབྲེལ་བའི་སྐོར་གསལ་བོར་བཤད་པ་དང། ང་རང་ཉིད་ཀྱིས་ལྷ་སྐྱིད་དང་ཁོ་གཉིས་ལ་མགོ་སྐོར་བཏང་བའི་གནས་ཚུལ་རྣམས་ཇི་མ་ཇི་བཞིན་དུ་བཤད་པས། ཁོ་ཧད་དེ་མིག་གཉིས་ཧྲིག་ཧྲིག་གིས་ངའི་གདོང་ལ་ཅེར་འདུག
འདྲེ་མོ། འདྲེ་མོ་ལྕགས་ཀྱི་མཆུ་ཏོ་ཅན་ཁྱོད་རིག་ཡག་གིས་ཁོའི་བྲང་ཁར་ཁུ་ཚོར་གྱིས་རྡུང་བཞིན་ཁྱིམ་ལ་རྒྱུགས་སོང་། ཁོས་ང་ལ་སྡིག་མོ་བྱས་པ་དེ་ནི་འོས་ཤིང་རིགས་པ་ཞིག་ཡིན་ལ། འགྱོད་པ་རིན་གྱིས་ཉོས་པ་ཞིག་ཀྱང་རེད།
ལྷ་སྐྱིད། དེ་རིང་ཡང་འཚམས་རྟགས་ཤིག་འདུག མོ་སྒོ་ཡག་ན་ཡོང་སྒོ་མང་ཟེར་བ་དེ་ངོ་མ་རེད༽ཅེས་བཤད་པ་ལ།
ཁོ་མོ་ཅུང་ཟད་ཁྲོ་ལངས་པའི་ངང་ནས། ༼མ་བཅོལ་བའི་ལས་ཀ་དེ་ཚོ་ཁྱོད་ཀྱིས་ལས་མི་དགོས། མི་གཙང་བའི་ཡོང་སྒོ་དེ་ཚོ་ང་ལ་མི་དགོས། དགོས་ན་ཁྱོད་རང་གིས་ཁྱེར༽ཟེར།
མ་དགོས་ན་རྒྱ་སྒོ། མ་བྱིན་ན་མྱི་ཁ། ཕྱིན་ཆད་འགྱོད་པ་མ་སྐྱེས་ཨང་།༽ ༼འེ། ཅུང་ཞིག་སྒུག་དང་། འདི་སུའི་རེད།༽
ཁྱོད་ལ་མི་དགོས་ན་སུའི་ཡིན་ཡང་ཡིན་དུ་བཅུག༽ང་ཕྱིར་འགྲོ་རྩིས་བྱས་པ་ལ། ཁོ་མོས་ངའི་སྐྲ་ལན་བུ་ནས་འཇུས་ཏེ། ༼ཨ་ཆེ་ལོ་ལོ། དྲང་མོར་ཤོད། དྲང་མོར་བཤད་ན་ངས་ཁྱོད་ལ་གླ་སྟེར༽ཟེར།
ཁྱོད་ལ་བྱིན་པའི་ཀ་ར་ཚང་མ་ངས་ཟོས་ན་གནད་ལུགས་དང་མི་མཐུན་ལ། གཞན་ན་སྙིང་ན་མཁན་ཡང་ཡོད་རྒྱུ་རེད། དེར་མ་ཟད། ཁྱོད་ཀྱང་འགྱོད་པ་སྐྱེ་ངེས་རེ།༽
མི་ཡི་སེམས་ལ་མ་དྲང་ན་གོང་དུ་འདྲེ་ཡི་ཁོག་ལ་འཆར་བ་ཟེར་བ་ངོ་མ་རེད། དྲང་མོར་ཤོད། ང་འགྱོད་པ་མི་སྐྱེ།༽
ཨ་ཆེ། ཁྱོད་ཀྱིས་བལྟས་ན་ཚེ་རིང་ཅི་འདྲ་རེད༽ངེད་གཉིས་ཀྱིས་ཆུ་ཁུར་ནས་ཕྱིར་ལོག་སྐབས་ཁོ་མོས་གློ་བུར་དུ་ང་ལ་དེ་ལྟར་དྲིས།
ཚེ་རིང་ཨེ། སུ་ཚང་གི་ཚེ་རིང་། ༽ངས་ཁོ་མོའི་ཚིག་དོན་གོ་ཡང་མ་གོ་ཁུལ་བྱས་ནས་དེ་ལྟར་དྲིས།
འོ། ཚེ་རིང་ཨེ། བཤད་རྒྱུ་མིན་འདུག བློ་རིག་པ་དེ་རྣོ། ཡག་ཕོ་སྒོ་དེར་ཡོད། དེ་མི་བཟང་ན་སུ་བཟང་རྒྱུ།༽
རྒྱ་གར་སྐད་དུ། མ་ཧཱ་ཡ་ནཱ་ཨུཏྟ་ར་ཏནྟྲ་ཤཱཧླ། བོད་སྐད་དུ། ཐེག་པ་ཆེན་པོ་རྒྱུད་བླ་མའི་བསྟན་བཅོས།
གང་ལས་རྒྱུ་མཚན་གང་གི་ཕྱིར། །ཇི་ལྟ་བུར་ནི་གང་བཤད་དག །རྒྱུ་མཐུན་པ་ནི་གང་ཡིན་ཏེ། །ཚིགས་སུ་བཅད་པ་བཞིས་བསྟན་ཏོ། །གཉིས་ཀྱིས་བདག་ཉིད་དག་པ་ཡི། །ཐབས་དང་གཅིག་གིས་ཉམས་པའི་རྒྱུ། །དེ་ནས་ཚིགས་སུ་བཅད་པ་ནི། །གཉིས་ཀྱིས་འབྲས་བུ་བསྟན་པ་ཡིན། །འཁོར་གྱི་དཀྱིལ་འཁོར་བཟོད་པ་དང་། །བྱང་ཆུབ་ཐོབ་པའི་ཆོས་བརྗོད་པའི། །མདོར་ན་འབྲས་བུ་རྣམ་གཉིས་ནི། །ཐ་མ་ཡིས་ནི་བསྟན་པ་ཡིན། །ཐེག་པ་ཆེན་པོ་རྒྱུད་བླ་མའི་བསྟན་བཅོས་དཀོན་མཆོག་གི་རིགས་རྣམ་པར་དབྱེ་བ་ལས། ཕན་ཡོན་གྱི་སྐབས་ཏེ་ལྔ་པའོ།། །།
ཐེག་པ་ཆེན་པོ་རྒྱུད་བླ་མའི་བསྟན་བཅོས་མགོན་པོ་བྱམས་པས་མཛད་པ་རྫོགས་སོ།། །།དཔལ་གྲོང་ཁྱེར་དཔེ་མེད་ཀྱི་མཁས་པ་ཆེན་པོ་བྲམ་ཟེ་རིན་ཆེན་རྡོ་རྗེའི་དབོན་པོ་པཎྡི་ཏ་མཁས་པ་ཆེན་པོ་སད་ཛན་དང་། ལོ་ཙཱ་བ་ཤཱཀྱའི་དགེ་སློང་བློ་ལྡན་ཤེས་རབ་ཀྱིས་གྲོང་ཁྱེར་དཔེ་མེད་དུ་བསྒྱུར་བའོ།། །།
རབ་དཀར་གངས་རིའི་མུ་འཁྱུད་ཀྱིས་མཛེས་པའི་ལྗོངས་སུ་ངེས་དོན་སྒྲུབ་བརྒྱུད་ཀྱི་ཉི་མ་འདྲེན་པའི་ཤིང་རྟ་ཆེན་པོ་འགྲན་ཟླ་དང་བྲལ་བ་བཀའ་བརྒྱུད་རིན་པོ་ཆེའི་ཆོས་འབྱུང་མདོར་བསྡུས་སུ་བརྗོད་པ་ལ་གསུམ། ཐོག་མར་གང་ལས་བྱུང་བའི་ཁུངས་དང༌། དེ་ལས་བརྒྱུད་པའི་རྣམ་གྲངས་ཀྱི་བྱེ་བྲག་སོ་སོར་བཤད་པ། བཀའ་བརྒྱུད་ཀྱི་མཚན་འབྲེལ་བསྒྲིགས་ཤིང་ཁྱད་ཆོས་བསྡུས་ཚང་དུ་སྨོས་པའོ།།
བཀའ་བརྒྱུད་ཆུང་བརྒྱད་ཀྱི་བཀའ་སྲོལ་བྱོན་ཚུལ་ནི། རྗེ་ཕག་གྲུ་རྡོ་རྗེ་རྒྱལ་པོའི་སློབ་མ་གདུགས་ཐོག་ལྔ་བརྒྱ་བྱུང་བའི་གཙོ་བོ་རྣམས་ཀྱིས་ཟུར་དུ་གདན་ས་བསྐྱངས་ཤིང༌། སོ་སོར་གདམས་ངག་གི་བཀའ་བབ་ཁྱད་པར་ལས་བཀའ་བརྒྱུད་ཆུང་བརྒྱད་དམ་ཟུང་བཞི་ཡ་བརྒྱད་དུ་གྲགས་པ་སྟེ། འབྲི་སྟག་གཉིས། ཁྲོ་གླིང་གཉིས། སྨར་ཡེལ་གཉིས། གཡའ་ཤུག་གཉིས་ཏེ་བརྒྱད་ལས།
གསུམ་པ་ཁྲོ་ཕུ་བཀའ་བརྒྱུད་ནི། འགྲོ་མགོན་རྒྱལ་ཚབ་ཁུ་དབོན་ལས་བྱུང་སྟེ། དེ་ཡང་རྒྱལ་ཚབ་རིན་ཆེན་མགོན་ནི། གཙང་སྟོད་ཤབ་ཀྱི་སྨད་དུ་གནུབས་ནམ་མཁའི་སྙིང་པོའི་གདུང་བརྒྱུད་དུ། ཕྱི་ལོ་1118ལོར་སྐུ་འཁྲུངས། འགྲོ་མགོན་ཕག་མོ་གྲུ་པ་སོགས་བླ་མ་བརྒྱད་ཅུ་རྩ་གཉིས་བསྟེན་ཏེ། ཕྱག་རྒྱ་ཆེན་པོའི་རྟོགས་པ་མཐར་ཐུག་པ་བརྙེས། ཕྱི་ལོ་1171ལོར་ཁྲོ་ཕུ་གདན་ས་ཕྱག་བཏབ། དགོན་གནས་ད་ལྟའི་བོད་ས་སྐྱ་རྫོང་དགེ་སྟེང་ཡུལ་ཚོར་ཡོད། དེར་དགེ་འདུན་མང་དུ་འདུས་ཤིང་དེའི་ཆོས་བརྒྱུད་དར་སྤེལ་བྱུང་བ་ལ་ཁྲོ་ཕུ་བཀའ་བརྒྱུད་ཅེས་གྲགས།
ལྔ་པ་སྨར་པ་བཀའ་རྒྱུད་ནི། སྨར་པ་གྲུབ་ཐོབ་ཤེས་རབ་སེངྒེ་ནི་ཕྱི་ལོ་1135 ལོར་མདོ་ཁམས་ཀྱི་ཤར་ཕྱོགས་འབྲི་ཀླུང་གི་ཆ་ལག་ཏུ་གཏོགས་པ་སྨར་ཁམས་རུ་ཤོད་དགེ་རྒྱལ་བྱེ་མའི་ཀླུང་དུ་འཁྲུངས། ཐོག་མའི་དགོན་གནས་སྨར་ཁམས་རུ་ཤོད་དུ་ཕྱི་ལོ་1167ལོར་འདམ་སྟེང་ཤོ་དགོན་ཕྱག་བཏབ། ཚོགས་པ་ཉིས་སྟོང་ལྷག་པར་འདུས། དེའི་སློབ་བརྒྱུད་ལས་ཡང་དགོན་ཡེ་ཤེས་རྒྱལ་མཚན་སོགས་ཀྱིས་གདན་ས་འགའ་བཏབ། བར་ལམ་དར་རྒྱས་ཆེ་ཙམ་བྱུང་ཡོད།
བདུན་པ་གཡའ་བཟང་བཀའ་བརྒྱུད་ནི། ཟ་ར་བ་སྐལ་ལྡན་ཡེ་ཤེས་སེངྒེ་ནི་ཡུལ་ལྷོ་ཁའི་མོན་མཁར་ཡུལ་དུ་འཁྲུངས། ཐོག་མའི་དགོན་གནས་བོད་ལྗོངས་ལྷོ་ཁ་སྣེ་གདོང་ཡར་སྟོད་གྲོང་གངས་རི་ཡར་ལྷ་ཤམ་པོའི་མདུན་ཕྱོགས་སུ་ཡོད། ཕྱི་ལོ་ 1206ལོར་ཆོས་རྗེ་སྨོན་ལམ་བླ་སློབ་གཉིས་པོས་གཡའ་བཟང་དགོན་ཕྱག་བཏབ་ཅིང་ཚོགས་པ་མང་དུ་བསྐྱངས། སློབ་མ་སྒོམ་ཆེན་བཞི་སོགས་རྣལ་འབྱོར་པའི་ཚོགས་དང༌། གཡའ་བཟང་སྡེ་སྲིད་དུ་གྲགས་པའི་སྟོབས་འབྱོར་ལྡན་པ་དག་ཀྱང་བྱུང་ངོ༌།།
བརྒྱད་པ་ཤུག་གསེབ་བཀའ་བརྒྱུད་ནི། སྣེ་ཕུ་གྱེར་ཚུལ་ཁྲིམས་སེངྒེ་ནི་ཕྱི་ལོ་ 1144ལོར་ཡར་ཀླུང་དུ་འཁྲུངས། ཐོག་མའི་དགོན་གནས་བོད་ཆུ་ཤུལ་རྫོང་སྣེ་ཕུ་ཡུལ་ཚོའི་ཁོངས་གངས་རི་ཐོད་དཀར་གྱི་གཤམ་དེར་ཡོད། ཕྱི་ལོ་1181ལོར་ཤུག་གསེབ་དགོན་ཕྱག་བཏབ། དེར་སློབ་མ་མང་དུ་འདུས་པ་བྱུང་ནའང། ཕྱིས་འདིའི་ཆོས་རྒྱུན་བཞུགས་པ་མ་ཐོས།
མདོར་ན་ཆེ་བཞི་ཆུང་བརྒྱད་དུ་གྲགས་པ་འདི་ཀུན་ལ། སྔོན་དུས་སུ་གྲུབ་པའི་སློབ་དཔོན་སོ་སོས་གདམས་པ་གང་ལ་རྩལ་དུ་བཏོན་ཅིང་བཤད་ནས། སློབ་མ་རྣམས་འཁྲིད་པར་མཛད་པའི་བཀའ་སྲོལ་ཁྱད་པར་བ་རེ་ཤིན་ཏུ་དར་རྒྱས་སུ་གྱུར། བར་སྐབས་ཤིག་ནས་དུས་དབང་གིས་བསྟན་པ་ལ་རིམ་གྱིས་འཕེལ་གྲིབ་ཅི་རིགས་ངེས་མེད་སྣ་ཚོགས་བྱུང་ན་འང༌། བཀའ་བརྒྱུད་ཕྱག་རྒྱ་ཆེན་པོའི་གདམས་པའི་མན་ངག་རིན་པོ་ཆེ་གསེར་གྱི་ཡང་ཞུན་ལྟ་བུ་འདི་ཉིད་ནི་ད་ལྟའི་བར་གྲ་མ་ཉམས་ཤིང་གྲུ་མ་ཆག་པར་གནས་པ་འདི་བཞིན་ལགས་སོ། །
མཐའ་བྲལ་ལྟ་བ་མཻ་ཏྲི་པ་ཡི་ལུགས། །རྣམ་དག་སྤྱོད་པ་བཀའ་གདམས་རིང་ལུགས་གཉིས། །ཟུང་འབྲེལ་ཕྱག་རྒྱ་ཆེན་པོའི་ལུགས་བཟང་འདི། །སྲིད་མཐའི་བར་དུ་དར་ཞིང་རྒྱས་གྱུར་ཅིག།
ཡབ་རྒྱལ་པོ་ཟས་གཙང་མས་རྒྱལ་སྲས་གཞོན་ནུ་དོན་གྲུབ་ཀྱི་ཐུགས་ཡིད་ཡོངས་སུ་མགུ་བའི་ཕྱིར། ཁོང་གི་ངོས་ནས་བསྒྲུབ་དགོས་ཀྱི་མཐུན་རྐྱེན་གང་ཡོད་རྒྱལ་སྲས་ལ་གནང་སྟེ། ད་ནི་རྒྱལ་སྲས་གཞོན་ནུ་དོན་གྲུབ་རིང་པོར་མི་ཐོགས་པར་གསེར་ཁྲིར་མངའ་གསོལ་ཞུས་ནས་ཁོང་གིས་ངའི་རྒྱུད་འཛིན་གྱི་རྒྱལ་པོ་གནང་གི་རེད་དགོངས་སོ། །
ད་དུང་ཁོང་གི་དགོངས་པར། རྒས་ཤིང་འཁོགས་པའི་སྤྲང་པོ་དེ་ནང་བཞིན་སྐྱེ་བོ་ཚང་མ་རེ་རེ་ནས་རྒས་ཤིང་འཁོགས་པར་གྱུར་ཏེ་གདོང་ལ་གཉེར་མས་ཁེངས་ཤིང་སྐྲ་ལོ་དཀར་པོར་འགྱུར་བ། ཁ་ནས་དུང་སོ་ཡང་འཐོར་ཏེ་རྒ་བའི་སྡུག་བསྔལ་གྱིས་ནོན་རྒྱུ་གདོན་མི་ཟའོ་སྙམ་ཞིང་། རྒ་བའི་སྡུག་བསྔལ་ཞེས་པའི་འཇིགས་སུ་རུང་བ་དེ་འགོག་ཐུབ་པའི་ཐབས་མཆོག་ཐུགས་ལ་མངའ་བའི་སྐྱེས་བུ་ཞིག་འཛམ་གླིང་འདིར་ཡོད་མེད་ལའང་ཤེས་འདོད་ཆེན་པོ་འཁྲུངས།
བྲག་རའི་ཟམ་པའམ་བ་རའི་ཟམ་པ་མ་ཐོན་པར་ནུབ་ངོས་དེ་གོང་གྲོང་ཚོ་ནས་རྐང་ཐང་མར་ཆུ་ཚོད་གཅིག་ཙམ་ནུབ་ངོས་སུ་འཛེགས་ན་དགོན་དེར་སླེབས་ཀྱི་རེད།
ད་ལྟ་སྔོན་གྱི་གྱང་གོག་སྟེང་གསར་བཞེངས་གནང་བའི་འདུ་ཁང་ནང་སྔོན་གྱི་སྐུ་བརྙན་དེ་དག་གི་སྐུ་ཚབ་གསར་བཞེངས་གནང་བ་མཇལ་རྒྱུ་ཡོད།
དེ་ནི་གཡུང་དྲུང་ཞིག་གི་གཟུགས་སུ་ཡོད་པ། ཁ་ཤས་ཀྱིས་ཆོས་ཚོགས་ཀྱི་དར་ཆ་གཡུང་དྲུང་ལས་དཔེ་བསླང་ནས་བཟོས་སྐད། གང་ལྟར་ག་རེ་ཡིན་ནའང་། ན་ཙིའི་ཡོངས་གྲག་གི་མེས་པོ་ཡ་རི་ཨེན་མི་རིགས་ཀྱིས་གནའ་སྔ་མོ་རུ་གཡུང་དྲུང་གིས་རྟགས་དེ་འདྲ་ཞིག་བེད་སྤྱོད་གཏོང་སྐད། ཕྱིས་ཀྱི་སངས་ཆོས་ཀྱི་གཡུང་དྲུང་དང་བོན་ཆོས་ཀྱི་གཡུང་དྲུང་གཡས་བསྐོར་གཡོན་བསྐོར་གྱི་ཁྱད་མ་གཏོགས། གཞི་རྩ་ནས་གཅིག་པ་རེད།
ན་ཙི་ཞེས་པ་ནི་འཇར་མན་སྐད་དུ། རྒྱལ་ཁབ་སྤྱི་ཚོགས་ཞེས་པའི་དོན་རེད། ད་དུང་། འཇར་མན་སྐད་དུ། རྒྱལ་ཁབ་དང་སྤྱི་ཚོགས་གཉིས་ཀྱི་གསལ་བྱེད་དང་པོ་གཉིས་ག་ཡིན་དུས། དེ་གཉིས་རུག་འདུས་པའི་ཡི་ཁ་བསྐོང་ནས་གཡུང་དྲུང་ཞིག་ཆགས། གཡུང་དུང་དེ་གཡས་སྐོར་ཏུ་༤༥རྒྱབ་པས། ན་ཙི་སྐྱིད་སྡུག་ཚོགས་པའི་རྟགས་དར་རེད།
འཛམ་གླིང་དམག་ཆེན་གཉིས་པའི་སྐབས་ཀྱི་འཇར་མན་སྲིད་ཀྱི་དབུ་འཛིན་ཧེ་ཐི་ལིས། རང་གི་སྐྱིད་སྡུག་ཚོགས་ནཱ་ཙི་སྟེ་རྒྱལ་ཁབ་སྤྱི་ཚོགས་ཀྱི་སྐྱིད་སྡུག་ཚོགས་པ་ལ་ཆེད་དུ་བཟོས་པའི་དར་ཆ། ༡༩༢༠ལོ་ནས་སྐྱིད་སྡུག་ཚོགས་པའི་དར་ཆ་རུ་གཏན་འཁེལ།
གློག་རྡུལ་གར་གཞས་ཀྱི་སྡུས་མིང་ལ་ཟེར་བ་དང་། གཞན་ཡང་གུ་ལེབ་རོལ་དབྱངས་ དང་གར་གཞས། ཡང་ན་སྦྱོར་བདེ་གཞས་ ཟེར་བའང་ཡོད།
དུས་རབས་ཉེར་གཅིག་པའི་དུས་མགོར། ཞེས་པའི་ཐ་སྙད་ཀྱི་སྡུས་མིང་ཟེར་བ་དེ་ཨ་རིའི་རོལ་མོའི་བཟོ་ལས་ དང་རོལ་མོའི་སྐད་པར་ཕན་ཙེ་ ནས་དར་མགོ་བཙུགས་པ་དང་། དེ་གཉིས་ཀྱིས་ཨ་རིའི་སྤྲོ་ཚོགས་རིག་གནས་བསྐྱར་བསྐྲུན་བྱེད་པ་ལ་འབད་རྩོན་དྲགས་པོ་བྱས།
ཡང་དབྱིན་ཇུ་ནས། གཞན་དང་བསྡུར་ན་གར་བའི་གཞས་ ཡང་ན་གར་གཞས ་ཅེས་པའི་ཐ་སྙད་འདི་གཉིས་གློག་རྡུལ་གར་གཞས་ དང་མཐུན་པ་ཞིག་རེད་འདུག ངོ་སྤྲོད་འདིའི་ནང་ཞེས་པ་བྱེ་བྲག་གི་གཞས་རིགས་གང་ལའང་མི་གོའོ།།
སྙིང་གཏམ་སུམ་ཅུ་པ་ཞེས་བྱ་བ་ངེས་པར་འབྱུང་བ་ཅུང་ཟད་ཀྱི་བློས་བསྐུལ་བས་ཀློང་ཆེན་རབ་འབྱམས་པ་ཚུལ་ཁྲིམས་བློ་གྲོས་ཀྱིས་སྦྱར་བའོ། ། དགེའོ། །
སྤྱི་དོན་གཉིས་པ་མིང་གི་ཚོགས་ལ་གསུམ་སྟེ། མིང་འགྲུབ་པའི་རྒྱུ་དང༌། གྲུབ་པ་མིང་གི་ངོ་བོ་དང༌། དེའི་རབ་ཏུ་དབྱེ་བའོ། །དེ་ལ་གཉིས་ཏེ། རྣམ་གཞག་སྤྱིར་བསྟན་པ་དང༌། ངོ་བོ་བྱེ་བྲག་ཏུ་བཤད་པའོ། །དང་པོ་ལ་གཉིས་ཏེ། དབྱེ་བ་དགོད་པ་དང༌། བསྟན་བཤད་གཉིས་ཀྱིས་ངོ་བོ་བསྟན་པའོ། །གཉིས་པ་ངོ་བོ་བྱེ་བྲག་ཏུ་བཤད་པ་ལ་གཉིས་ཏེ། འདོད་རྒྱལ་བཤད་པ་དང༌། དོན་ལྡན་གྱི་བཤད་པའོ། །དང་པོ་ལ་གཉིས་ཏེ། འདོད་རྒྱལ་གཉིས་ཀྱི་ཁྱད་པར་དང༌། ངེས་ཚིག་མི་འཇུག་པའི་འཐད་པའོ། །གཉིས་པ་དོན་ལྡན་ལ་གཉིས་ཏེ། བསྟན་པ་དང༌། བཤད་པའོ། །དེ་ལ་གཉིས་ཏེ། དངོས་ཀྱི་མིང་གསུམ་བཤད་པ་དང༌། བཏགས་པའི་མིང་ལྔ་བཤད་པའོ།། །།
དབུས་གཙང་གི་ཆོས་སྡེ་ཆེ་ཆུང་ཚང་མར་འདུལ་བའི་ཕྱག་ལེན་དང་ལམ་རིམ་གྱི་འཆད་སྤེལ་ནར་མར་བསྐྱངས། དགུང་ལོ་དོན་བདུན་བཞེས་པ་ས་བྱ་སྤྱི་ལོ1789ལོར་རྒྱལ་བ་འཇམ་དཔལ་རྒྱ་མཚོའི་ཐུགས་མོས་བྱུང་བ་ལ་བརྟེན་ནས་བསྟན་པའི་གཞི་མ་དགེ་འདུན་གྱི་སྡེ་ལ་རག་ལས་པར་དགོངས་ཏེ་གྲིབ་ཚེ་མཆོག་གླིང་དགོན་པ་ཕྱག་བཏབ་པས་འཆད་ཉན་གྱི་སྲོལ་རྒྱ་ཆེན་བཏོད། དགུང་ལོ་གྱ་གཅིག་ལ་ཕེབས་པ་རབ་བྱུང་བཅུ་གསུམ་པའི་ཆུ་གླང་སྤྱི་ལོ1793ལོར་གདུལ་བྱ་རྟག་འཛིན་ཅན་རྣམས་ཆོས་ལ་བསྐུལ་ཕྱིར་དགོངས་པ་ཆོས་དབྱིངས་སུ་ཐིམ།
གྲུབ་ཆེན་མི་ལ་རས་པའི་ཐུགས་སྲས་དྭགས་པོ་བསོད་ནམས་རིན་ཆེན་ནམ། དྭགས་པོ་ཟླ་འོད་གཞོན་ནུ་ནི། བོད་དབུས་གཙང་ཁམས་གསུམ་ལས་དབུས་ཀྱི་ལྷོའི་ཆར་གཏོགས་པ་གཉལ་གྱི་ཡུལ། གནའ་རབས་ཀྱི་དུས་
ཡབ་རྒྱལ་པོ་ཟས་གཙང་མས་རང་གི་ཚ་བོ་སྒྲ་གཅན་འཛིན་འཁྲུངས་པའི་རྟེན་འབྲེལ་དུ་དགོང་མོའི་གསོལ་ཚིགས་ཀྱི་དགའ་སྟོན་གཟབ་ཅིང་རྒྱས་པ་ཞིག་གོ་སྒྲིག་ཞུས་ཤིང་། རྒྱལ་ཕྲན་དེའི་གཞས་པ་གཞས་མ་དང་གླུ་བ་གླུ་མ་གྲགས་ཅན་རྣམས་བོས་ཏེ་སྤྲོ་ཚོགས་དེར་ཁོང་རྣམས་ཀྱིས་དགའ་བའི་བྲོ་དང་སྙན་པའི་གླུ་གཞས་ཀྱིས་དུས་འདའ་བར་བྱས།
ཡབ་རྒྱལ་པོ་ཟས་གཙང་མས་དེ་ལྟའི་གོ་སྒྲིག་གནང་དགོས་པའི་དམིགས་ཡུལ་ནི། རྒྱལ་སྲས་གཞོན་ནུ་དོན་གྲུབ་ལ་སྲས་ཤིག་འཁྲུངས་ནའང་ད་དུང་ཁོང་གིས་ཐུགས་སེམས་མ་སྐྱིད་པ་གནང་སྟེ། ཉིན་གཅིག་ཕོ་བྲང་འདི་ཡང་བཞག་ནས་ཕེབས་འགྲོ་བ་མཁྱེན་གྱི་ཡོད་པའི་རྒྱུ་མཚན་གྱིས་ཡིན། དེར་བརྟེན་ཡབ་རྒྱལ་པོ་ཟས་གཙང་མས་རྒྱལ་སྲས་གཞོན་ནུ་དོན་གྲུབ་ཀྱི་དེ་ལྟའི་དགོངས་ཚུལ་འདོར་ཐབས་ལ་དམིགས་ནས། ཆེས་མཐའ་མཇུག་གི་ཐབས་ལམ་སྟེ་སྤྲོ་ཚོགས་འདི་འདྲ་ཞིག་གྲ་སྒྲིག་ཞུས་པ་རེད།
མཚན་དཀྱིལ་ཙམ་ལ་ཁོང་གིས་རྐང་འཇབ་ལག་འཇབ་ཀྱིས་རྟ་མཆོག་དཀར་པོ་བསྔགས་ལྡན་ལ་ཆིབས་ཤིང་། དམ་ཚིག་མཐུན་པའི་གྲོགས་འདུན་པས་རྟ་མཆོག་གི་མཇུག་མ་ལ་འཇུས་ཏེ་ཁོང་རྣམ་གཉིས་ཕོ་བྲང་གི་ཕྱི་ལ་བུད་ནས་བྲོས་སོ། །
དེ་ནས་རྒྱལ་སྲས་གཞོན་ནུ་དོན་གྲུབ་ཕོ་བྲང་གི་རྒྱལ་སྒོའི་ཕྱི་ལ་ཕེབས་ཐུབ་པ་ནས་བཟུང་ཁོང་ལ་བཀག་འགོག་བྱེད་མི་གཅིག་ཀྱང་མེད་པར་མ་ཟད། ཁོང་ཞལ་ཚོར་མཁན་རྣམས་ཀྱིས་ཀྱང་ཁོང་ལ་གུས་བརྩི་དང་དགའ་མོས་ཚད་མེད་ཞུས། སྐྱེ་བོ་ཚང་མ་གཉིད་དུ་ཡུར་ཏེ་ཆེས་ཁུ་སིམ་པའི་བཅོ་ལྔའི་མཚན་དཀྱིལ་དེ་ནས་རྒྱལ་སྲས་གཞོན་ནུ་དོན་གྲུབ་ཀྱིས་སེར་སྐྱའི་གཞི་ལ་ཆེས་མཐའ་མཇུག་གི་སྤྱན་རས་ཀྱིས་ལན་གཅིག་གཟིགས་ཏེ། ན་རྒ་འཆི་བའི་སྡུག་བསྔལ་རྩད་ནས་གཅོད་པའི་ཐབས་ལམ་འཚོལ་ཕྱིར་ཕྱོགས་ཕེབས་གནང་ངོ་། །
ཀྲུང་གོའི་སྤྱི་ཚོགས་ཚན་རིག་གླིང་གནའ་རྫས་རྟོག་ཞིབ་ཞིབ་འཇུག་ཁང་གི་འབུམ་ རམས་པ་ ཐོང་ཐའོ་ཡིས་འདི་སྐད། བང་སོ་དང་པོའི་ནང་དུ་ལི་ཆས་དང་།
མགར་སྟོང་བཙན་ཡུལ་བཟུང་བཙན་པོ་སྲོང་བཙན་སྒམ་པོའི་བློན་པོར་གྱུར་ཚུལ་ནི། ༢ སྲོང་བཙན་དགུང་གྲངས་བཅུ་གསུམ་ཐོག་ཁྲི་ལ་འཁོད་ཅིང༌། བློན་ཆེན་མྱང་པོ་རྗེ་ཞང་སྣང་དང༌། མགར་མང་ཞང་སུམ་སྣང༌། ཁྱུང་པོ་སྤུང་སད་ཟུ་ཙེ། དབས་དབྱི་ཚབ་ལ་སོགས་པ་རྣམས་ཀྱིས་དེའི་སྐབས་བཙན་པོར་རམ་འདེགས་ཀྱིས་ཆབ་སྲིད་བསྐྱངས་ཤིང༌། དུས་ཡུན་གང་འཚམ་སོང་བའི་རྗེས་བཙན་པོ་དང་མྱང་པོ་རྗེ་ཞང་སྣང་གི་བར་དུ་ཁྱུང་པོ་སྤུང་ཟད་ཟུ་ཙེས་ཕྲ་མ་བཅུག་སྟེ།བཙན་པོ་དང་བློན་པོ་མྱང་གི་བར་འགལ་ཟླ་བཟོས་ནས་ཁོང་ཉིད་རྒྱལ་པོའི་བློན་པོའི་གོ་གནས་བཟུང༌།
བློན་ཆེན་མགར་སྟོང་བཙན་ལ་སྲས་བཞི་ཡོད་པ་ནི། མགར་བཙན་སྙ་ལྡོམ་བུ་དང༌།མགར་ཁྲི་འབྲིང་བཙན་བྲོད། མགར་བློན་ཟི་མདོ་ཡེ།མགར་འབལ་བློན་ནམ་མགར་བཙན་གཉན་སྲུང་སྟོན་བཅས་ཡོད་པ་སྔར་གྱི་བོད་ཀྱི་ལོ་རྒྱུས་ཁག་ཞལ་མཐུན་ཡང༌།ཐང་ཡིག་གསར་རྙིང་དུ་མགར་ལ་སྲས་ལྔ་ཡོད་པར་བཞེད་ཡོད་པ་ནི་འདི་ལྟར། བུ་ཆེ་བ་བཙན་གཉའ་ལྡོམ་བུ་དང༌། འབྲིང་བ་ཁྲི་འབྲིང་བཙན་བྲོད། གསུམ་པ་བཙན་བྲོད། བཞི་པ་ཟི་མདོ་ཡེ། ལྔ་པ་འབལ་བློན་ཞེས་གསུངས་འདུག་པས་དཔྱད་གཞིར་སྣང༌།
དེ་ནས་བཟུང་མགར་གྱི་རུས་རྒྱུད་རྣམས་ཀྱིས་བོད་ཀྱི་བཙན་པོའི་བློན་པོ་བྱ་རྒྱུ་མཇུག་སྒྲིལ་བ་ཞིག་རེད། འོན་ཀྱང༌། མགར་གྱི་རུས་རྒྱུད་རྒྱ་བོད་ས་མཚམས་སུ་གནས་ཡོད་མིན་ཆ་མི་འཚལ། རྒྱལ་ཐོག་གསུམ་གྱི་རིང་བློན་ཆེན་མགར་སྟོང་བཙན་དང༌། བུ་ཆེ་བ་མགར་བཙན་སྙ་ལྡོམ་བུ་སོགས་ཀྱིས་བློན་ཆེན་གྱི་འགན་དབང་བསྟུད་མར་ཤུལ་འཛིན་བྱས་ཏེ་བོད་ཀྱི་ཆབ་སྲིད་དང༌། དཔལ་འབྱོར། དམག་དོན་སོགས་གང་ཅིར་བྱས་འབྲས་གཟེངས་སུ་ཐོན་པ་བཞག་ཡོད་པ་རེད།
རྒྱལ་ཁང་རྩེ་སྤྲུལ་སྐུ་བློ་བཟང་དཔལ་འབྱོར་ལྷུན་གྲུབ་ཀྱི་སྐྱེ་འཕྲེང་གསོལ་འདེབས་དང་སྐྱེ་འཕྲེང་རྣམས་ཀྱི་ལྷག་པའི་ལྷ། བསྟེན་པའི་ཆོས་སྐྱོང་། བླ་མ་སོ་སོའི་སྐུའི་ཆ་བྱད་སོགས་ཇི་ལྟར་འབྲི་དགོས་ཚུལ་བཞུགས་སོ།། །
སྤྱིར་ཕུང་པོ་ཞུགས་འབུལ་ཞུ་ཟེར་བ་ནི་ཚེ་ལས་འདས་པའི་གང་ཟག་གང་ཞིག་གི་ཕུང་བོ་ས་འོག་ཏུ་མ་སྦས་པ་དང༌། ཆུ་ལ་མ་བསྐྱུར། བྱ་ལ་མ་གཏོར་བར་མེ་ལ་བསྲེག་སྟེ་དུར་ལས་བྱེད་སྟངས་ལ་ཟེར་གྱི་ཡོད། ཞུགས་འབུལ་ཞུ་བ་ལ་ཆོས་ཀྱི་བསླབ་པ་མཐོ་དམན་དང༌། དབང་ཐང་ཆེ་ཆུང་སོགས་ཀྱི་བར་ཁྱད་ཀྱིས་སྐྱེས་བུ་དམ་དག་གི་སྐུ་ཕུང་ཞུགས་འབུལ་ཞུ་སྟངས་དང༌། དེ་ལས་སོ་སྐྱེས་ཐ་མལ་བའི་ཕུང་པོ་ཞུགས་འབུལ་ཞུ་སྟངས་གཉིས་ཆོ་ག་ཕྱག་ལེན་རྒྱས་བསྡུས་ཀྱིས་མི་འདྲ་བའི་ཚུལ་དུ་ཡོད།
དེ་ལ་སྐུ་གདུང་ཞུགས་འབུལ་ནི་རང་གི་རྩ་བའི་བླ་མ་དང༌། དགེ་རྒན། ཕ་མ་སོགས་བཀའ་དྲིན་ཆེ་ཞིང་རང་ལས་ཁྱད་འཕགས་ཀྱི་གང་ཟག་རྣམས་སྐུ་གཤེགས་དུས། སྐུ་ཕུང་ རས་དཀར་པོས་ཡོངས་སུ་དཀྲིས་ཏེ་དུར་ཁྲོད་དང་ས་ཕྱོགས་གཙང་མར་གདན་དྲངས་ཐོག ཙན་དན་དང༌། ཨ་དཀར། ཤུག་པ་སོགས་དྲི་ཞིམ་གྱི་ཤིང་སྣ་ཞུགས་ཐབ་སྒང་སྤུངས་པའི་དབུས་སུ་བཞག་སྟེ། མར་སྣུམ་སོགས་བླུགས་ནས་མེར་བསྲེགས་བཏང་པ་ལ་ཟེར།
ཇོ་མོ་ཁྲོ་གཉེར་མའི་སྤྲུལ་བ་བྲག་སྲིན་མོ་གཉིས་ཀྱི་ངོ་མཚར་ཞིང་གཞན་གྱི་བློ་ཡུལ་ལས་འདས་པའི་ངག་རྒྱུན་ཡོད་པ་དང་།
ན་མོ་གུ་རུ་མཉྫུ་གྷོ་ཥཱ་ཡ། གངས་ལྗོངས་ཞིང་གི་རྨོངས་པའི་སྨག །མཐར་བྱེད་ཀ་ཕྲེང་སྣང་བའི་གཏེར། །འདྲེན་མཛད་འཇམ་མགོན་ཐོན་མི་ལ། །བཀའ་དྲིན་དྲན་པས་ཕྱག་བྱས་ཏེ། །སྒྲ་འགྲོས་ཕྱོགས་ཙམ་མཐུན་པའི་རྒྱུས། །འབྲི་ཀློག་དོན་གསུམ་བལ་བ་ཛའི། །ཟླ་བོར་འཛིངས་བྱས་རྩྭ་མཆོག་རྩེ། །ཇི་བཞིན་འབྱེད་ལ་ཡིད་རབ་དང༌། །གང་ཞིག་མགྲིན་བཟང་གྲལ་དབུ་ལ། །ཡི་ག་ལོག་སྟེ་དཔྱོད་ལྡན་ཁྲིར། །འཛེག་འདོད་བློ་གསལ་འགའ་མཆིས་ན། །འཁྲུལ་སེལ་འབབ་སྟེགས་འདི་བསྟེན་རིགས།།
ྃ༔ ཟབ་ཆོས་ཞི་ཁྲོ་དགོངས་པ་རང་གྲོལ་ལས༔སྐོང་བཤགས་ཉམས་ཆག་རང་གྲོལ་གྱི་དབང་བསྐུར་གནས་སྤར་འགྲོ་དྲུག་རང་གྲོལ་ཞེས་བྱ་བ་བཞུགས་སོ༔
དེ་ཡང༌། ཆོས་འབྱུང་མཁས་པའི་དགའ་སྟོན་ལས། བོད་ཁམས་ཡུལ་དུ་རུང་བར་གྱུར་ནས་ཀྱང༌། །དང་པོ་མི་མ་ཡིན་གྱི་ཡུལ་དུ་གྱུར། །གནོད་སྦྱིན་ལ་སོགས་བཅུ་གཉིས་དབང་བྱས་སྐད། །ཅེས་སོགས་གསུངས་པ་ལྟར་རང་རེའི་བོད་ཀྱི་ཡུལ་འདིར་སྤྱི་ལོའི་སྔོན་གྱི་ལོ་ངོ་སུམ་སྟོང་ལྷག་ཙམ་གྱི་གོང་ན། བོད་ཀྱི་ལོ་རྒྱུས་ཐོག་ཏུ་མངའ་མཛད་ཀྱི་ཐོག་མ་ནི་གནོད་སྦྱིན་ནག་པོའི་དུས་རབས་ནས་འགོ་ཚུགས་པ་ཞིག་ཡིན།
བཀའ་ཐང་སྡེ་ལྔ༌ལས། སྤུ་རྒྱལ་གོང་དུ་མངའ་མཛད་དྲུག་ཏུ་བྱུང༌། ཞེས་དང༌། དེའི་རྗེས་སུ་བྱུང་བའི་གཉིས་པ་བདུད་ཀྱི་དུས་རབས། གསུམ་པ་སྲིན་པོའི་དུས་རབས། བཞི་པ་དམར་འཇམ་ལྷ་ཡི་དུས་རབས། ལྔ་པ་རྨུ་ཡི་དུས་རབས། དྲུག་པ་ཀྲོག་ཀྲོག་འདྲེ་ཡི་དུས་རབས། བདུན་པ་མ་སངས་རུས་དགུའི་དུས་རབས། བརྒྱད་པ་ཀླུ་བཙན་གྱི་དུས་རབས། དགུ་པ་རྒྱལ་པོའམ་འགོང་པོ་སྤུན་དགུའི་དུས་རབས། བཅུ་པ་ཟ་རམས་སྐྱེས་དྲུག་གི་དུས་རབས། བཅུ་གཅིག་པ་རྒྱལ་ཕྲན་སིལ་མ་བཅུ་གཉིས་ཀྱི་དུས་རབས། བཅུ་གཉིས་པ་རྒྱལ་ཕྲན་སིལ་མ་བཞི་བཅུའི་དུས་རབས་བཅས་བྱུང་ངོ༌།།
ཟབ་ཆོས་ཞི་ཁྲོ་དགོངས་པ་རང་གྲོལ་ལས། ངོ་སྤྲོད་མཐོང་བ་རང་གྲོལ་གྱི་གཞིའི་འོད་གསལ་བ་ངོ་སྤྲོད་ཀྱི་ལྷན་ཐབས་བཞུགས་སོ། །
གདོད་ནས་མངོན་སངས་རྒྱས་ཀྱང་གང་ལ་གང་འདུལ་གཟུགས་སྐུ་འགགས་པ་མེད། །སྣ་ཚོགས་སྒྱུ་འཕྲུལ་ངོམས་ཡང་ཕུང་ཁམས་སྐྱེ་མཆེད་གཟུང་དང་འཛིན་པ་བྲལ། །མི་ཡི་གཟུགས་སུ་སྣང་ཡང་མཁྱེན་བརྩེའི་འོད་ཟེར་སྟོང་འབར་རྒྱལ་བ་དངོས། །ཚེ་འདི་ཉིད་དུ་མ་ཡིན་གཏན་གྱི་སྐྱབས་སུ་ཁྱོད་བསྟེན་བྱིན་གྱིས་རློབས། །དེ་ལ་འདིར་རྫོགས་པ་ཆེན་པོ་ཀློང་ཆེན་སྙིང་ཐིག་གི་སྔོན་དུ་འགྲོ་བའི་ངག་འདོན་ཁྲིགས་སུ་བསྡེབས་པ་ལ།